**VAIZDO IR GARSO OPERATORIAUS MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

P43021110 – programa, skirta pirminiam profesiniam mokymui, 45 mokymosi kreditai

T43021111 – programa, skirta tęstiniam profesiniam mokymui, 35 mokymosi kreditai

Kvalifikacijos pavadinimas – vaizdo ir garso operatorius

Kvalifikacijos lygis pagal Lietuvos kvalifikacijų sandarą (LTKS) – IV

Minimalus reikalaujamas išsilavinimas kvalifikacijai įgyti:

P43021110, T43021111 – vidurinis išsilavinimas

Reikalavimai profesinei patirčiai (jei taikomi) ir stojančiajam (jei taikomi) *–* nėra

# 1. PROGRAMOS APIBŪDINIMAS

**Programos paskirtis.** Vaizdo ir garso operatoriaus modulinė profesinio mokymo programa skirta parengti kvalifikuotam vaizdo ir garso operatoriui, kuris gebėtų savarankiškai filmuoti, įrašyti garsą ir montuoti filmus, televizijos laidas, siužetus ir projektus, komplektuoti filmavimo įrangą ir atlikti filmavimo įrangos techninę priežiūrą.

**Būsimo darbo specifika.** Asmuo, įgijęs vaizdo ir garso operatoriaus kvalifikaciją, galės dirbti televizijos, kino studijose, reklamos kūrimo ir žiniasklaidos įmonėse, taip pat užsiimti individualia veikla.

Vaizdo ir garso operatoriaus tipinės darbo priemonės: specializuota techninė filmavimo, vaizdo ir garso sistemų įranga, specializuota taikomoji programinė įranga, ryšių priemonės, diagnostinės programos, testavimo įrankiai.

Būdingas darbas uždaroje aplinkoje (studijoje), lauke, įvykio vietoje. Dirbama individualiai ir (arba) komandoje, galimas lankstus darbo grafikas.

Vaizdo ir garso operatorius savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos ir aplinkosaugos reikalavimais.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis (iš viso 1 mokymosi kreditas)\*** | | | | | |
| 4000005 | Įvadas į profesiją | IV | 1 | Pažinti profesiją. | Išmanyti vaizdo ir garso operatoriaus profesiją ir jos teikiamas galimybes darbo rinkoje.  Suprasti vaizdo ir garso operatoriaus profesinę veiklą, veiklos procesus, funkcijas ir uždavinius.  Demonstruoti jau turimus, neformaliuoju ir (arba) savaiminiu būdu įgytus vaizdo ir garso operatoriaus kvalifikacijai būdingus gebėjimus. |
| **Bendrieji moduliai (iš viso 4 mokymosi kreditai)\*** | | | | | |
| 4102201 | Saugus elgesys ekstremaliose situacijose | IV | 1 | Saugiai elgtis ekstremaliose situacijose. | Išmanyti ekstremalių situacijų tipus, galimus pavojus.  Išmanyti saugaus elgesio ekstremaliose situacijose reikalavimus ir instrukcijas, garsinius civilinės saugos signalus. |
| 4102105 | Sąmoningas fizinio aktyvumo reguliavimas | IV | 1 | Reguliuoti fizinį aktyvumą. | Išmanyti fizinio aktyvumo formas.  Demonstruoti asmeninį fizinį aktyvumą.  Taikyti fizinio aktyvumo formas atsižvelgiant į darbo specifiką. |
| 4102203 | Darbuotojų sauga ir sveikata | IV | 2 | Tausoti sveikatą ir saugiai dirbti. | Išmanyti darbuotojų saugos ir sveikatos reikalavimus, keliamus darbo vietai. |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | | |
| *Privalomieji (iš viso 30 mokymosi kreditų)* | | | | | |
| 402111156 | Filmų, televizijos laidų, siužetų ir projektų filmavimas | IV | 20 | Planuoti filmavimo procesą. | Apibūdinti filmavimo procesą.  Pasirengti filmų, televizijos laidų, siužetų ir projektų filmavimui.  Sudaryti filmavimo proceso planą. |
| Filmuoti objektuose ir televizijos studijoje. | Išmanyti filmavimo įrangą.  Valdyti filmavimo aikštelės vaizdo įrangą filmavimo metu.  Valdyti filmavimo aikštelės garso įrangą filmavimo metu.  Valdyti filmavimo aikštelės apšvietimą filmavimo metu.  Filmuoti įvairiuose objektuose ir įvairiomis aplinkybėmis. |
| Montuoti vaizdo medžiagą. | Išmanyti vaizdo medžiagos montavimo technologijas.  Vertinti vaizdo medžiagą pagal kokybinius ir kiekybinius kriterijus.  Montuoti vaizdo medžiagą naudojant kompiuterinę programinę įrangą.  Taikyti dvimatę ir trimatę grafiką montuojant vaizdo medžiagą.  Taikyti autorių teisių ir gretutinių teisių įstatymo reikalavimus. |
| 402111157 | Filmavimo įrangos techninė priežiūra ir komplektavimas | IV | 10 | Prižiūrėti filmavimo įrangos techninę būklę. | Apibūdinti filmavimo įrangos veikimo principą ir įrangos įvairovę.  Išmanyti filmavimo įrangos techninius parametrus.  Atlikti filmavimo įrangos techninį vertinimą.  Atlikti filmavimo įrangos priežiūrą ir techninės būklės užtikrinimą. |
| Komplektuoti filmavimo įrangą. | Apibūdinti filmavimo įrangos technines galimybes.  Parengti filmavimo įrangos techninę specifikaciją atsižvelgiant į poreikio ir galimybių analizę.  Suderinti filmavimo įrangą naudojantis įrankiais bei matavimo priemonėmis. |
| **Pasirenkamieji moduliai (iš viso 5 mokymosi kreditai)\*** | | | | | |
| 402111158 | Garso įrašymas, montavimas ir redagavimas | IV | 5 | Įrašyti kokybišką garsą filmavimo metu. | Apibūdinti garso įrašymo įrangą ir kokybės reikalavimus garso medžiagai.  Parinkti garso įrašymo įrangą pagal kliento poreikius.  Įrašyti garsą naudojant techninę ir programinę garso įrašymo įrangą. |
| Apdoroti garsinę medžiagą. | Išmanyti garso apdorojimo technologijas.  Parinkti technines ir programines priemones garso apdorojimui.  Redaguoti garsinę medžiagą naudojant programinę įrangą. |
| 4021128 | Vaizdo pulto valdymas | IV | 5 | Paruošti vaizdo pultą. | Suprasti vaizdo pulto valdymą.  Konfigūruoti vaizdo pultą.  Konfigūruoti sceną ir efektus. |
| Įvaizdinti renginius. | Įvaizdinti renginį analoginio vaizdo pulto pagalba.  Įvaizdinti renginį skaitmeninio vaizdo pulto pagalba. |
| **Baigiamasis modulis (iš viso 5 mokymosi kreditai)** | | | | | |
| 4000004 | Įvadas į darbo rinką | IV | 5 | Formuoti darbinius įgūdžius realioje darbo vietoje. | Įsivertinti ir realioje darbo vietoje demonstruoti įgytas kompetencijas.  Susipažinti su būsimo darbo specifika ir adaptuotis realioje darbo vietoje.  Įsivertinti asmenines integracijos į darbo rinką galimybes. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis (iš viso 1 mokymosi kreditas)**\* | | | | |
| 4000005 | Įvadas į profesiją | IV | 1 | *Netaikoma* |
| **Bendrieji moduliai (iš viso 4 mokymosi kreditai)**\* | | | | |
| 4102201 | Saugus elgesys ekstremaliose situacijose | IV | 1 | *Netaikoma* |
| 4102105 | Sąmoningas fizinio aktyvumo reguliavimas | IV | 1 | *Netaikoma* |
| 4102203 | Darbuotojų sauga ir sveikata | IV | 2 | *Netaikoma* |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | |
| *Privalomieji (iš viso 30 mokymosi kreditų)* | | | | |
| 402111156 | Filmų, televizijos laidų, siužetų ir projektų filmavimas | IV | 20 | *Netaikoma* |
| 402111157 | Filmavimo įrangos techninė priežiūra ir komplektavimas | IV | 10 | *Netaikoma* |
| **Pasirenkamieji moduliai (iš viso 5 mokymosi kreditai)\*** | | | | |
| 402111158 | Garso įrašymas, montavimas ir redagavimas | IV | 5 | *Netaikoma* |
| 4021128 | Vaizdo pulto valdymas | IV | 5 | *Netaikoma* |
| **Baigiamasis modulis (iš viso 5 mokymosi kreditai)** | | | | |
| 4000004 | Įvadas į darbo rinką | IV | 5 | *Baigti visi vaizdo ir garso operatoriaus kvalifikaciją sudarantys privalomieji moduliai* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo ir profesinės patirties aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinius terminus. |
| Daugiakalbystės kompetencija | Vartoti pagrindines profesinės terminijos sąvokas užsienio kalba.  Bendrauti profesine užsienio kalba darbinėje aplinkoje žodžiu ir raštu.  Skaityti ir kurti profesinę dokumentaciją užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Suvokti skaičiavimo sistemas, matematinės logikos principus.  Taikyti matematine logika grįstus algoritmus ir objektinio programavimo principus.  Suvokti techninės užduoties reikalavimus ir įvertinti vartotojo reikalavimus.  Parengti užduoties techninę specifikaciją. |
| Skaitmeninė kompetencija | Suvokti kompiuterijos ir interneto veikimo principus.  Naudotis interneto paieškos ir komunikavimo sistemomis, dokumentų kūrimo ir redagavimo programomis.  Rinkti, apdoroti ir saugoti reikalingą darbui informaciją.  Naudotis laiko planavimo ir elektroninio pašto programomis.  Rengti paslaugos ir (arba) darbo pristatymą kompiuterinėmis programomis. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Organizuoti savo mokymąsi individualiai.  Pritaikyti turimas žinias ir gebėjimus dirbant individualiai ir komandoje.  Parengti profesinio tobulėjimo planą.  Valdyti savo psichologines būsenas, pojūčius ir savybes. |
| Pilietiškumo kompetencija | Gebėti bendrauti su klientais ir kolegomis.  Spręsti psichologines krizines situacijas.  Gerbti save ir kitus, savo šalį ir jos tradicijas.  Prisitaikyti prie tarptautinės, daugiakultūrinės aplinkos. |
| Verslumo kompetencija | Suprasti įmonės veiklos tikslus ir principus, verslo aplinką.  Suprasti socialiai atsakingo verslo principus.  Prisiimti atsakomybę, dirbti savarankiškai ir komandoje, planuoti savo laiką. |
| Kultūrinio sąmoningumo ir raiškos kompetencija | Paaiškinti Europos ir kitų šalių kultūrinius skirtumus, darbo su kitų kultūrų kolegomis ir (arba) klientais ypatumus.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – vaizdo ir garso operatorius, LTKS lygis IV** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (iš viso 1 mokymosi kreditas)*  Įvadas į profesiją, 1 mokymosi kreditas | *Įvadinis modulis (0 mokymosi kreditų)*  – |
| *Bendrieji moduliai (iš viso 4 mokymosi kreditai)*  Saugus elgesys ekstremaliose situacijose, 1 mokymosi kreditas  Sąmoningas fizinio aktyvumo reguliavimas, 1 mokymosi kreditas  Darbuotojų sauga ir sveikata, 2 mokymosi kreditai | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Filmų, televizijos laidų, siužetų ir projektų filmavimas, 20 mokymosi kreditų  Filmavimo įrangos techninė priežiūra ir komplektavimas, 10 mokymosi kreditų | *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Filmų, televizijos laidų, siužetų ir projektų filmavimas, 20 mokymosi kreditų  Filmavimo įrangos techninė priežiūra ir komplektavimas, 10 mokymosi kreditų |
| *Pasirenkamieji moduliai (iš viso 5 mokymosi kreditai)*  Garso įrašymas, montavimas ir redagavimas, 5 mokymosi kreditai  Vaizdo pulto valdymas, 5 mokymosi kreditai | *Pasirenkamieji moduliai (0 mokymosi kreditų)*  – |
| *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant pirminį profesinį mokymą asmeniui turi būti sudaromos sąlygos mokytis pagal vidurinio ugdymo programą (jei taikoma).
* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

**Modulio pavadinimas – „Įvadas į profesiją“**

|  |  |  |
| --- | --- | --- |
| Valstybinis kodas | 4000005 | |
| Modulio LTKS lygis | IV | |
| Apimtis mokymosi kreditais | 1 | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Pažinti profesiją. | 1.1. Išmanyti vaizdo ir garso operatoriaus profesiją ir jos teikiamas galimybes darbo rinkoje. | **Tema. *Vaizdo ir garso operatoriaus profesija, jos specifika ir galimybės darbo rinkoje***   * Vaizdo ir garso operatoriaus profesijos ypatumai * Savybės, reikalingos vaizdo ir garso operatoriaus profesijai * Vaizdo ir garso operatoriaus profesijos teikiamos galimybės įsidarbinti darbo rinkoje |
| 1.2. Suprasti vaizdo ir garso operatoriaus profesinę veiklą, veiklos procesus, funkcijas ir uždavinius. | **Tema. *Vaizdo ir garso operatoriaus atliekami darbai***   * Veiklos procesai, funkcijos ir uždaviniai * Vaizdo ir garso operatoriaus profesijai keliami reikalavimai |
| 1.3. Demonstruoti jau turimus, neformaliuoju ir (arba) savaiminiu būdu įgytus vaizdo ir garso operatoriaus kvalifikacijai būdingus gebėjimus. | **Tema*. Vaizdo ir garso operatoriaus modulinė profesinio mokymo programa***   * Mokymo programos tikslai ir uždaviniai, mokymosi formos ir metodai * Mokymosi pasiekimų vertinimo kriterijai ir formos (metodai)   **Tema. *Turimų gebėjimų, įgytų savaiminiu ir (arba) neformaliuoju būdu, vertinimas***   * Savaiminiu ir (arba) neformaliuoju būdu įgytų kvalifikacijai būdingų gebėjimų demonstravimas * Savaiminiu ir (arba) neformaliuoju būdu įgytų gebėjimų įsivertinimas |
| Mokymosi pasiekimų vertinimo kriterijai | Siūlomas įvadinio modulio įvertinimas – *įskaityta (neįskaityta).* | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vaizdo ir garso operatoriaus modulinė profesinio mokymo programa * Vadovėliai ir kita mokomoji medžiaga * Testas turimiems gebėjimams į(si)vertinti   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Kompiuterinė techninė ir programinė įranga * Komunikacinė ir ryšių įranga | |
| Reikalavimai teorinio ir praktinio mokymo vietai | Klasė ar kita mokymuisi pritaikyta patalpa su techninėmis priemonėmis mokymo(si) medžiagai pateikti (kompiuteriu, vaizdo projektoriumi ar televizoriumi) ir kompiuteriais, skirtais mokinių darbui.  Praktinio mokymo klasė (patalpa), aprūpinta kompiuteriais, programine įranga, maršrutizatoriais, komutatoriais, serveriais, ryšių įranga. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) informatikos, informatikos inžinerijos, medijų meno studijų krypties ar lygiavertį išsilavinimą arba vidurinį išsilavinimą ir vaizdo ir garso operatoriaus ar lygiavertę kvalifikaciją, ne mažesnę kaip 3 metų vaizdo ir garso operatoriaus profesinės veiklos patirtį ir pedagoginių ir psichologinių žinių kurso baigimo pažymėjimą. | |

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Filmų, televizijos laidų, siužetų ir projektų filmavimas“**

|  |  |  |  |
| --- | --- | --- | --- |
| Valstybinis kodas | 402111156 | | |
| Modulio LTKS lygis | IV | | |
| Apimtis mokymosi kreditais | 20 | | |
| Asmens pasirengimo mokytis modulyje reikalavimai (jei taikoma) | Netaikoma | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Planuoti filmavimo procesą. | 1.1. Apibūdinti filmavimo procesą. | **Tema. *Filmo kūrimas***   * Filmo idėjos formavimas * Siužetas * Scenarijus * Kadro kompozicija   **Tema. *Filmavimo procesas***   * Filmavimo žanrai * Filmavimo tikslinė auditorija * Realybės iliuzija |
| 1.2. Pasirengti filmų, televizijos laidų, siužetų ir projektų filmavimui. | **Tema. *Parinkti vaizdų, dalyvių, filmavimo aplinkos ir kitas priemones***   * Filmavimo aplinkos įvertinimas * Filmavimo kokybinių parametrų nustatymas * Technologinių sprendimų parinkimas   **Tema. *Parengti vaizdo ir garso įrangą filmavimui***   * Vaizdo ir garso įrangos parinkimas * Vaizdo ir garso įrangos parengimas ir išdėstymas * Parametrų parinkimas * Įrangos testavimas prieš filmavimą |
| 1.3. Sudaryti filmavimo proceso planą. | **Tema.** ***Filmavimo komanda ir jos narių funkcijos***   * Vadovaujantis personalas * Vykdantieji darbuotojai * Techniniai darbuotojai * Pagalbiniai darbuotojai   **Tema. *Darbo organizavimo priemonės***   * Scenarijaus naudojimas filmuojant * Siužetinės lentos naudojimas filmuojant * Bendradarbiavimas su režisieriumi * Kūrinio idėjos ir siekiamų rezultatų supratimas * Filmavimo planas ir grafikas |
| 2. Filmuoti objektuose ir televizijos studijoje. | 2.1. Išmanyti filmavimo įrangą. | **Tema. *Vaizdo fiksavimo įranga***   * Vaizdo kamerų rūšys ir jų parametrai bei techninės galimybės * Objektyvų rūšys ir jų savybės * Stovai, trikojai ir jų naudojimas * Vaizdo stabilizatoriai   **Tema. *Garso fiksavimo įranga***   * Garso įrenginių rūšys ir jų savybės * Mikrofonų rūšys ir jų savybės * Stovai, trikojai, jungiamieji laidai ir jų naudojimas * Valdymo pultai |
| 2.2. Valdyti filmavimo aikštelės vaizdo įrangą filmavimo metu. | **Tema. *Filmavimo kameros judėjimas***   * Filmavimo atstumai ir padėtis * Filmavimo kampas * Filmuojamo objekto sekimas   **Tema. *Filmavimo kameros valdymo principai***   * Optinis ir skaitmeninis artinimas * Fokusavimas, automatinis fokusavimas * Ekspozicija ir gylis |
| 2.3. Valdyti filmavimo aikštelės garso įrangą filmavimo metu. | **Tema. *Garso įrangos veikimo principas***   * Garsiniai signalai ir jų jutimas * Garsas, klausa, garso virpesiai, triukšmas * Garso įrangos dokumentacija * Akustinės sistemos * Garsas atviroje ir uždaroje erdvėje * Garso įrangos veikimo principai * Garso įrangos naudojimo instrukcijos   **Tema. *Garso signalų apdorojimo technologija ir technika***   * Akustiniai ir elektriniai lygiai, matavimo priemonės * Garso signalų apdorojimas * Triukšmo mažinimo įranga * Garso įrangos kokybiniai rodikliai (atkuriamoji garso kokybė, kokybės vertinimas) * Erdvinis garsas, specialieji garso efektai * Garso įrangos parametrų apskaičiavimas * Garso įrangos valdymui naudojama programinė įranga |
| 2.4. Valdyti filmavimo aikštelės apšvietimą filmavimo metu. | **Tema. *Apšvietimo įrangos veikimo principas***   * Apšvietimo tikslai ir uždaviniai * Apšvietimo metodai * Apšvietimo įrangos dokumentacija * Apšvietimo įrangos sistemos, pagrindiniai elementai * Fizikinės šviesos savybės (elektromagnetinė ir kvantinė teorijos) * Apšvietimo įrangos naudojimo instrukcijos   **Tema. *Apšvietimo įrangos kiekybiniai ir technologiniai rodikliai***   * Spalvų parinkimas, parinkimo kriterijai * Šviesos krypties ir intensyvumo valdymas * Šviesos šaltinių galia ir apšviestumo lygiai * Specialiųjų efektų įrenginiai * Apšviestumo parametrų ir kryptingumo apskaičiavimas * Apšvietimo valdymui naudojama programinė įranga |
| 2.5. Filmuoti įvairiuose objektuose ir įvairiomis aplinkybėmis. | **Tema. *Darbo aplinkos įvertinimas filmavimo procese***   * Filmavimas studijoje * Filmavimas įvairiose vietose ir esant įvairioms sąlygomis * Filmavimas naudojant vieną ar kelias kameras * Filmavimas naudojant bepiločius orlaivius * Garso įrašymas filmavimo metu   **Tema. *Saugaus darbo reikalavimai ir rizikos faktoriai filmuojant***   * Darbas scenoje ir vaidybinėje erdvėje * Rizikos veiksniai, susiję su darbais filmavimo aikštelėje * Pavojai, susiję su aplinkos poveikiu * Rizikos faktoriai, susiję su įrangos panaudojimu |
| 3. Montuoti vaizdo medžiagą. | 3.1. Išmanyti vaizdo medžiagos montavimo technologijas. | **Tema. *Vaizdo medžiagos paruošimas montavimui***   * Vaizdo medžiagos formatai * Garso medžiagos formatai * Vaizdo medžiagos atrinkimas ir perkėlimas redagavimui * Vaizdo medžiagos montavimo principai * Garso medžiagos montavimo principai   **Tema. *Vaizdo medžiagos montavimo technologijos***   * Linijinis ir nelinijinis redagavimas * Realaus laiko montavimas * Vaizdo montavimo programinė įranga * Garso montavimo programinė įranga * Kompiuterinių vaizdo medžiagos montavimo programų taikymas |
| 3.2. Vertinti vaizdo medžiagą pagal kokybinius ir kiekybinius kriterijus. | **Tema. *Vaizdo medžiagos kokybiniai parametrai***   * Kadrų dažnis * Vaizdo raiška ir kraštinių santykis * Duomenų perdavimo sparta * Aukštos duomenų perdavimo spartos vaizdo medžiagos išsaugojimas * Filmuotos medžiagos apimties skaičiavimas   **Tema. *Garso medžiagos kokybiniai parametrai***   * Reikalavimai garso kokybei * Garso medžiagos pralaidumas * Garso bylų formatai |
| 3.3. Montuoti vaizdo medžiagą naudojant kompiuterinę programinę įrangą. | **Tema. *Vaizdo medžiagos montavimo procesas***   * Scenarijaus analizė * Medžiagos karpymas * Vaizdo medžiagos parametrų koregavimas * Perėjimų ir efektų pridėjimas * Vaizdo medžiagos (filmų, reklaminių, mokomųjų, pažintinių, kitų vaizdo klipų) titravimas * Muzikos parinkimas ir pritaikymas * Užkadrinio balso pridėjimas * Paruošimas publikavimui   **Tema. *Vaizdo medžiagos išsaugojimas***   * Vaizdo kokybės reikalavimai * Vaizdo medžiagos išsaugojimo techninė ir programinė įranga |
| 3.4. Taikyti dvimatę ir trimatę grafiką montuojant vaizdo medžiagą. | **Tema. *Dvimatė grafika***   * Programinė įranga dvimatei grafikai kurti ir redaguoti * Dvimatės grafikos elementų kūrimas * Dvimatės grafikos taikymas vaizdo medžiagoje   **Tema. *Trimatė grafika***   * Programinė įranga trimatei grafikai kurti ir redaguoti * Trimatės grafikos elementų kūrimas * Trimatės grafikos taikymas vaizdo medžiagoje |
| 3.5. Taikyti autorių teisių ir gretutinių teisių įstatymo reikalavimus. | **Tema. *Teisinis autorių teisių ir gretutinių teisių reglamentavimas***   * Autorių teisių ir gretutinių teisių įstatymas * Autorių teisių kolektyvinio administravimo asociacija LATGA * Lietuvos gretutinių teisių asociacija AGATA * Muzikos autorių teisių asociacija NATA * Audiovizualinių kūrinių autorių teisių asociacija AVAKA |
| Mokymosi pasiekimų vertinimo kriterijai | Apibūdintas filmavimo procesas, darbo komandoje organizavimas. Pasirengta filmų, televizijos laidų, siužetų ir projektų filmavimui (parinkti vaizdai (dengimo planai), dalyviai, filmavimo aplinka ir kitos priemonės;vaizdo ir garso įranga parengta filmavimui). Sudarytas filmavimo proceso planas. Apibūdinta vaizdo fiksavimo įranga, jos parametrai, techninės galimybės bei garso fiksavimo įranga. Paaiškintas vaizdo įrangos, garso įrangos ir apšvietimo valdymas. Atliktas filmavimas įvairiuose objektuose ir įvairiomis aplinkybėmis. Nustatyti vaizdo aparatūros darbo režimai, atsižvelgiant į konkrečią darbo aplinką. Pritaikyti techniniai reikalavimai garsui atsižvelgiant į įrašymo vietos pobūdį, aplinką, laidų žanrą, specifiką ir kitas sąlygas. Pritaikyti techniniai ir meniniai reikalavimai apšvietimui filmuojant siužetus, objektus ir subjektus. Paaiškintos vaizdo medžiagos montavimo technologijos. Įvertinta vaizdo medžiaga pagal nustatytus kokybinius ir kiekybinius kriterijus. Sumontuota vaizdo medžiaga naudojant kompiuterinę programinę įrangą. Pademonstruotas dvimatės ir trimatės grafikos taikymas montuojant vaizdo medžiagą*.* Paaiškinti autorių teisių ir gretutinių teisių įstatymo reikalavimai.  Dirbant laikytasi darbuotojų saugos ir sveikatos taisyklių, saugaus darbo, ergonomikos, darbo higienos, gaisrinės saugos, aplinkosaugos reikalavimų. Savarankiškai paruošta darbo vieta. Baigus darbą, pagal taisykles sutvarkyta techninė įranga. | | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Testas turimiems gebėjimams vertinti * Darbuotojų saugos ir sveikatos norminiai dokumentai * Lietuvos Respublikos autorių teisių ir gretutinių teisių įstatymas * Filmavimo įrangos ir jos komponentų veikimo aprašai, techninė dokumentacija   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Vaizdinės priemonės (plakatai, brėžiniai, schemos) * Filmavimo įrangos testavimo ir funkcionalumo tikrinimo įrankiai, matavimo priemonės * Vaizdo ir garso fiksavimo ir atgaminimo įranga * Apšvietimo įranga * Programinė įranga, skirta montuoti vaizdo medžiagą, kurti dvimatę ir trimatę grafiką | | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta kompiuterinėmis vaizdo medžiagos montavimo programomis, garso įrangos valdymui naudojama programine įranga, apšvietimo valdymui naudojama programine įranga, programine įranga dvimatei ir trimatei grafikai kurti ir redaguoti, įrankiais ir prietaisais, skirtais derinti ir montuoti, filmavimo įranga ir jos komponentais (vaizdo filmavimo kameromis, filmavimo kamerų objektyvais, garso įrašymo įrenginiais, mikrofonais, stovais, trikojais, valdymo pultais, apšvietimo įranga, specialiųjų apšvietimo efektų įrenginiais, spalvų filtrais ir kt.), bepiločiais orlaiviais, galinčiais filmuoti, kolektyvinėmis ir asmeninėmis apsaugos priemonėmis. | | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) informatikos, informatikos inžinerijos, medijų meno studijų krypties ar lygiavertį išsilavinimą arba vidurinį išsilavinimą ir vaizdo ir garso operatoriaus ar lygiavertę kvalifikaciją, ne mažesnę kaip 3 metų vaizdo ir garso operatoriaus profesinės veiklos patirtį ir pedagoginių ir psichologinių žinių kurso baigimo pažymėjimą. | | |

**Modulio pavadinimas – „Filmavimo įrangos techninė priežiūra ir komplektavimas“**

|  |  |  |  |
| --- | --- | --- | --- |
| **Valstybinis kodas** | 402111157 | | |
| Modulio LTKS lygis | IV | | |
| Apimtis mokymosi kreditais | 10 | | |
| Asmens pasirengimo mokytis modulyje reikalavimai (jei taikoma) | Netaikoma | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Prižiūrėti filmavimo įrangos techninę būklę. | 1.1. Apibūdinti filmavimo įrangos veikimo principą ir įrangos įvairovę. | **Tema. *Filmavimo įrangos veikimo principas***   * Garso ir vaizdo apdorojimo technologijos ir jų taikymas * Filmavimo įrangos elementai, jų struktūra ir veikimas * Optikos pagrindai * Garso ir vaizdo programinė įranga * Infrastruktūros platformos   **Tema. *Filmavimo techninė įranga***   * Filmavimo įrangos komponentai * Filmavimo duomenų saugojimo technologijos * Magistralių lizdai, jungtys ir kabelinės sąsajos * Įvesties ir išvesties įranga |
| 1.2. Išmanyti filmavimo įrangos techninius parametrus. | **Tema. *Vaizdo įrangos techniniai parametrai***   * Vaizdo įvesties įrenginių parametrai * Vaizdo apdorojimo įrenginių parametrai * Vaizdo jungiamųjų mazgų ir kabelių techniniai parametrai   **Tema. *Garso įrangos techniniai parametrai***   * Garso įvesties įrenginių parametrai * Garso apdorojimo įrenginių parametrai * Garso jungiamųjų mazgų ir kabelių techniniai parametrai |
| 1.3. Atlikti filmavimo įrangos techninį vertinimą. | **Tema.** ***Filmavimo įrangos problemų valdymas***   * Filmavimo įrangos klasifikavimas * Filmavimo įrangos auditavimas ir rizikos identifikavimas * Techninių bei organizacinių priemonių ar jų visumos, skirtos rizikai sumažinti iki priimtino lygio, parinkimas, įgyvendinimas ir jų veikimo testavimas   **Tema.** ***Filmavimo įrangos gedimų rizikų numatymas***   * Grėsmių, poveikio ir pažeidžiamumų numatymas * Periodiškas rizikos ir naudojamų jos valdymo priemonių vertinimas   **Tema. *Filmavimo įrangos gedimų rizikų prevencija***   * Filmavimo paslaugų, jų lygio, atsakomybės ir procesų fiksavimas * Didžiausios tikimybės ir poveikio rizikų prevencijos veiksmai, siekiant juos minimizuoti * Periodiniai testavimai ir apribojimai, siekiant sumažinti riziką * Periodinis pažeidžiamumų identifikavimas ir šalinimo planavimas |
| 1.4. Atlikti filmavimo įrangos priežiūrą ir techninės būklės užtikrinimą. | **Tema. *Filmavimo įrangos techninių vadovų ir kitų dokumentų panaudojimas, tiriant ir įgyvendinant sprendimus***   * Techninio vadovo apibrėžimas * Techninių vadovų paieška * Techninio vadovo panaudojimas tyrimo ir sprendimų įgyvendinimo metu   **Tema. *Vaizdo įrangos techninė priežiūra***   * Tipinių vaizdo įrangos priežiūros veiksmų vykdymas * Priemonių, skirtų techninės įrangos priežiūrai, pasirinkimas * Vaizdo įrangos gerosbūklės palaikymas   **Tema. *Garso įrangos techninė priežiūra***   * Tipinių garso įrangos priežiūros veiksmų vykdymas * Priemonių, skirtų garso techninės įrangos priežiūrai, pasirinkimas * Garso įrangos gerosbūklės palaikymas |
| 2. Komplektuoti filmavimo įrangą. | 2.1. Apibūdinti filmavimo įrangos technines galimybes. | **Tema. *Filmavimo įrangos komponentų aprašai ir instrukcijos***   * Filmavimo įrangos veikimo aprašai ir instrukcijos * Filmavimo įrangos parametrai, nurodomi įrangos veikimo aprašuose ir instrukcijose, ir jų naudojimas   **Tema. *Filmavimo įrangos (kamerų, objektyvų, mikrofonų, kitų priedų) techninių galimybių vertinimas***   * Vertinimo kriterijų apibrėžimas * Kokybės vertinimas * Greitaveikos ir stabilumo vertinimas |
| 2.2. Parengti filmavimo įrangos techninę specifikaciją atsižvelgiant į poreikio ir galimybių analizę. | **Tema.** ***Filmavimo įrangos poreikio ir galimybių analizė***   * Įrangos savybių analizė pagal filmavimo sąlygas ir parametrus * Poreikio nustatymas (resursai, paslaugos, infrastruktūra) * Naujinimo galimybių įvertinimas   **Tema. *Filmavimo įrangos įsigijimo inicijavimas***   * Filmavimo įrangos techninės specifikacijos sudarymas * Rinkos tyrimas pagal nustatytus specifikacijos kriterijus * Diegimo procedūrų planavimas * Sąmatos sudarymas |
| 2.3. Suderinti filmavimo įrangą naudojantis įrankiais bei matavimo priemonėmis. | **Tema. *Priemonės, naudojamos filmavimo įrangos derinimui***   * Rankiniai ir elektriniai įrankiai bei matavimo priemonės, naudojami įrangos derinimui * Darbuotojų saugos ir sveikatos reikalavimai dirbant su elektriniais ir rankiniais įrankiais bei matavimo priemonėmis   **Tema. *Filmavimo įrangos suderinimas***   * Filmavimo įrangos derinimo būdai ir jų taikymas * Filmavimo įrangos derinimui naudojami rankiniai ir elektriniai įrankiai bei matavimo priemonės * Sudedamųjų dalių atranka pagal suderinamumą   **Tema. *Filmavimo įrangos parametrų įvertinimas***   * Filmavimo įrangos parametrų nustatymas pagal komponentų veikimo aprašus, instrukcijas, techninius brėžinius ir duomenų specifikacijų aprašus * Parametrų įvertinimo būdai ir parametrų ribų nustatymas bei palyginimas su gamintojo nurodytais parametrais |
| Mokymosi pasiekimų vertinimo kriterijai | Apibūdintas filmavimo įrangos gyvavimo ciklas, veikimo principas ir įranga (techninė, programinė). Paaiškintos filmavimo įrangos specifikacijos ir techniniai parametrai. Atliktas filmavimo įrangos techninis vertinimas. Panaudoti techniniai vadovai ir kita dokumentacija tiriant ir įgyvendinant sprendimus. Atlikta filmavimo įrangos priežiūra ir techninės būklės užtikrinimas. Apibūdintos filmavimo įrangos techninės galimybės. Parengtos filmavimo įrangos techninės specifikacijos atsižvelgiant į poreikio ir galimybių analizę. Suderinta filmavimo įranga naudojantis įrankiais bei matavimo priemonėmis.  Dirbant laikytasi darbuotojų saugos ir sveikatos taisyklių, saugaus darbo, ergonomikos, darbo higienos, gaisrinės saugos, aplinkosaugos reikalavimų. Savarankiškai paruošta darbo vieta. Baigus darbą, pagal taisykles sutvarkyta techninė įranga. | | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Testas turimiems gebėjimams vertinti * Darbuotojų saugos ir sveikatos norminiai dokumentai * Filmavimo įrangos ir jos komponentų veikimo aprašai, techninė dokumentacija   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Vaizdinės priemonės (plakatai, brėžiniai, schemos) * Filmavimo įrangos testavimo ir funkcionalumo tikrinimo įrankiai, matavimo priemonės * Vaizdo ir garso fiksavimo ir atgaminimo įranga * Apšvietimo įranga | | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta įrankiais ir prietaisais, skirtais derinti ir montuoti, filmavimo įranga ir jos komponentais (vaizdo filmavimo kameromis, filmavimo kamerų objektyvais, garso įrašymo įrenginiais, mikrofonais, stovais, trikojais, valdymo pultais, apšvietimo įranga, specialiųjų apšvietimo efektų įrenginiais, spalvų filtrais ir kt.), kolektyvinėmis ir asmeninėmis apsaugos priemonėmis. | | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) informatikos, informatikos inžinerijos, medijų meno studijų krypties ar lygiavertį išsilavinimą arba vidurinį išsilavinimą ir vaizdo ir garso operatoriaus ar lygiavertę kvalifikaciją, ne mažesnę kaip 3 metų vaizdo ir garso operatoriaus profesinės veiklos patirtį ir pedagoginių ir psichologinių žinių kurso baigimo pažymėjimą. | | |

**6.3. PASIRENKAMIEJI MODULIAI**

**Modulio pavadinimas – „Garso įrašymas, montavimas ir redagavimas“**

|  |  |  |
| --- | --- | --- |
| Valstybinis kodas | 402111158 | |
| Modulio LTKS lygis | IV | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Įrašyti kokybišką garsą filmavimo metu. | 1.1. Apibūdintigarso įrašymo įrangą ir kokybės reikalavimus garso medžiagai. | **Tema. *Garso fizikinės savybės***   * Garso prigimtis * Akustika * Garso parametrai   **Tema. *Kokybės reikalavimai garso medžiagai***   * Reikalavimai garso kokybei * Garso medžiagos pralaidumas (angl. bitrate) * Nenuostolingasis glaudinimas (angl. lossless compression) * Nuostolingasis glaudinimas (angl. lossy compresion) * Garso bylų formatai   **Tema. *Garso įrašymo techninė įranga***   * Garso fiksavimo įrenginiai * Perdavimo terpės * Garso įrenginių sąsajos, filtravimo, miksavimo įrenginiai * Garso įrašo saugojimas, stiprintuvai   **Tema. *Garso įrašymo programinė įranga***   * Analoginis ir skaitmeninis garsas * Garso įrašymo formatai * Garso apdorojimo programos |
| 1.2. Parinkti garso įrašymo įrangą pagal kliento poreikius. | **Tema. *Garso įrangos specifikacijų bei programinės ir techninės įrangos suderinamumas***   * Programinės bei techninės įrangos parinkimas pagal teikiamų reikalavimų suderinamumą naudojant specifikacijas * Techninės ir programinės įrangos parinkimas pagal kliento poreikius   **Tema.** ***Sudedamųjų dalių atranka pagal suderinamumą***   * Mikrofonų atranka pagal suderinamumą * Įvairių įrenginių ir sąsajų atranka pagal suderinamumą * Sudedamųjų dalių patikrinimas dėl suderinamumo |
| 1.3. Įrašyti garsą naudojant techninę ir programinę garso įrašymo įrangą. | **Tema. *Pasirengimas garso įrašymui***   * Pasirinktos garso įrašymo įrangos parengimas įrašymui * Įrangos išdėstymas atsižvelgiant į patalpos akustines savybes * Įrangos sujungimas * Įrangos testavimas prieš įrašymą   **Tema. *Garso įrašo įrašymas***   * Analoginio garso įrašymas * Skaitmeninio garso įrašymas * Garso įrašymo proceso stebėjimas ir koregavimas atsižvelgiant į aplinkos kriterijus |
| 2. Apdoroti garsinę medžiagą. | 2.1. Išmanyti garso apdorojimo technologijas. | **Tema. *Garso formatai***   * Kokybę prarandantys garso formatai * Kokybės neprarandantys garso formatai   **Tema. *Garso apdorojimo technologijos***   * Mechaninis apdorojimas * Skaitmeninis apdorojimas * Garso efektų bibliotekos |
| 2.2. Parinkti technines ir programines priemones garso apdorojimui. | **Tema. *Techninės garso apdorojimo priemonės***   * Garso filtrai * Garso stiprintuvai   **Tema. *Programinės garso apdorojimo priemonės***   * Garso redagavimo priemonės * Garso dekodavimo priemonės * Garso analizavimo priemonės |
| 2.3. Redaguoti garsinę medžiagą naudojant programinę įrangą. | **Tema. *Garso redagavimas***   * Pašalinių triukšmų šalinimas * Garso lygio normalizavimas * Garso efektai * Garso takelio karpymas   **Tema. *Garso paruošimas naudojimui***   * Garso dažnių koregavimas * Garso formato keitimas * Garso derinimas prie filmavimo medžiagos |
| Mokymosi pasiekimų vertinimo kriterijai | Apibūdinta garso įrašymo įranga ir kokybės reikalavimai garso medžiagai. Paaiškintos garso įrangos specifikacijos ir techniniai parametrai. Pasirinktos priemonės garso įrašymui vadovaujantis programinės ir techninės įrangos suderinamumu ir pagal kliento poreikius. Įrašytas garsas naudojant techninę ir programinę garso įrašymo įrangą. Paaiškintos garso apdorojimo technologijos (mechaninis ir skaitmeninis garso apdorojimas). Pasirinktos techninės ir programinės priemonės garso apdorojimui. Atliktas įrašytos garsinės medžiagos redagavimas: pašalinti pašaliniai triukšmai, normalizuotas garso lygis ir pan.  Dirbant laikytasi darbuotojų saugos ir sveikatos taisyklių, saugaus darbo, ergonomikos, darbo higienos, gaisrinės saugos, aplinkosaugos reikalavimų. Savarankiškai paruošta darbo vieta. Baigus darbą, pagal taisykles sutvarkyta techninė įranga. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Testas turimiems gebėjimams vertinti * Darbuotojų saugos ir sveikatos norminiai dokumentai * Garso fiksavimo ir atgaminimo įrangos vartotojo instrukcijos   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Vaizdinės priemonės (plakatai, brėžiniai, schemos) * Techninė garso įrašymo ir apdorojimo įranga * Programinė garso įrašymo ir apdorojimo įranga * Garso redagavimo kompiuterinės programos | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta kompiuterinėmis garso redagavimo programomis, garso įrangos valdymui naudojama programine įranga, įranga skirta įrašyti ir atgaminti garsą ir jos komponentais (garso įrašymo įrenginiais, mikrofonais, stovais, trikojais, valdymo pultais, garsiakalbiais, mikseriais), kolektyvinėmis ir asmeninėmis apsaugos priemonėmis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) informatikos, informatikos inžinerijos, medijų meno studijų krypties ar lygiavertį išsilavinimą arba vidurinį išsilavinimą ir vaizdo ir garso operatoriaus ar lygiavertę kvalifikaciją, ne mažesnę kaip 3 metų vaizdo ir garso operatoriaus profesinės veiklos patirtį ir pedagoginių ir psichologinių žinių kurso baigimo pažymėjimą. | |

**Modulio pavadinimas – „Vaizdo pulto valdymas“**

|  |  |  |
| --- | --- | --- |
| Valstybinis kodas | 4021128 | |
| Modulio LTKS lygis | IV | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti vaizdo pultą. | 1.1. Suprasti vaizdo pulto valdymą. | **Tema. *Vaizdo pulto valdymo sistemos struktūra***   * Vaizdo pultas, jo struktūra (vaizdo pultas, programinė įranga, pagalbiniai įrenginiai, signalų perdavimo įrenginiai ir kabeliai) * Vaizdo pulto sistemos sudėtinės dalys * Vaizdo pulto valdymo metodai ir priemonės * Programinė įranga * Valdymo signalų perdavimo įrenginiai ir kabeliai * Vaizdo pulto įrangos dokumentacija * Vaizdo pulto pajungimas su vaizdo įranga |
| 1.2. Konfigūruoti vaizdo pultą. | **Tema. *Vaizdo pulto konfigūravimas***   * Pirminiai duomenys vaizdo pulto konfigūravimui * Rankinis ir automatinis pulto valdymas * Vaizdo pulto valdymo funkcinės grupės ir mygtukų bei manipuliatorių grupės * Vaizdo pulto valdymo kanalai * Vaizdo projektorių suderinimas su vaizdo pultu |
| 1.3. Konfigūruoti sceną ir efektus. | **Tema. *Scenos ir efektų konfigūravimas***   * Vaizdo pulto mygtukų fiksuota padėtis pagal situaciją * Konfigūruojama lygių seka * Efektų žingsnių reikšmės |
| 2. Įvaizdinti renginius. | 2.1. Įvaizdinti renginį analoginio vaizdo pulto pagalba. | **Tema. *Renginio įvaizdinimas, naudojant analoginį vaizdo pultą***   * Renginio techninė užduotis ir scenarijus * Vaizdo pulto veikimo patikra |
| 2.2. Įvaizdinti renginį skaitmeninio vaizdo pulto pagalba. | **Tema. *Renginio įvaizdinimas, naudojant skaitmeninį vaizdo pultą***   * Renginio techninė užduotis ir scenarijus * Vaizdo pulto veikimo patikra |
| Mokymosi pasiekimų vertinimo kriterijai | Paaiškintas vaizdo pulto valdymas, klasikinė valdymo struktūra. Pajungtas vaizdo pultas su garso įranga. Naudotos vaizdo pulto valdymo funkcinės grupės, mygtukų bei manipuliatorių grupės, valdymo kanalai. Paaiškinta scenos ir efektų svarba ir konfigūruojama pagal seką. Įvaizdintas renginys analoginio ir skaitmeninio vaizdo pulto pagalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Renginių techninio aptarnavimo darbuotojo modulinė profesinio mokymo programa * Teisės aktai, reglamentuojantys darbuotojų saugos ir sveikatos reikalavimus * Vadovėliai ir kita metodinė medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti (projekcinė aparatūra, plakatai, brėžiniai) * Įvaizdinimo mokymo programinė įranga * Vaizdo pulto vartotojo instrukcijos * Praktinės užduotys kompetencijų demonstravimui * Testas žinioms ir gebėjimams vertinti | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriais, projektoriumi, programine įranga) mokymo(si) medžiagai pateikti.  Praktinio mokymo klasė (patalpa), aprūpinta scenos vaizdo įranga (vaizdo projektoriais, ekrano projektoriais, vaizdo displėjais), scenos konstrukcijomis, pakabinimo, tvirtinimo konstrukcijomis, įranga ir įrankiais vaizdo įrangos montavimui, vaizdo pultu. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) informatikos, informatikos inžinerijos, elektrotechnikos, elektronikos, vizualinių sistemų, menų studijų krypties aukštąjį išsilavinimą arba ne mažesnę kaip 3 metų renginių techninio aptarnavimo profesinės veiklos patirtį. | |

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 4000004 |
| Modulio LTKS lygis | IV |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Įsivertinti ir realioje darbo vietoje demonstruoti įgytas kompetencijas.  1.2. Susipažinti su būsimo darbo specifika ir adaptuotis realioje darbo vietoje.  1.3. Įsivertinti asmenines integracijos į darbo rinką galimybes. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas vaizdo ir garso operatoriaus kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) informatikos, informatikos inžinerijos, medijų meno studijų krypties ar lygiavertį išsilavinimą arba vidurinį išsilavinimą ir vaizdo ir garso operatoriaus ar lygiavertę kvalifikaciją, ne mažesnę kaip 3 metų vaizdo ir garso operatoriaus profesinės veiklos patirtį ir pedagoginių ir psichologinių žinių kurso baigimo pažymėjimą.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų vaizdo ir garso operatoriaus profesinės veiklos patirtį. |